REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/150-20

10. novembar 2020. godine

B e o g r a d

Z A P I S N I K

4. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 9. NOVEMBRA 2020. GODINE

Sednica je počela u 13.00 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Nevena Veinović, Luka Kebara, Dubravka Kralj, Ilija Matejić, Vuk Mirčetić, Uglješa Mrdić, Violeta Ocokoljić, Đuro Perić, Olja Petrović, Milena Popović, Željko Tomić i Toma Fila.

 Sednici su prisustvovali zamenici članova Odbora: Adam Šukalo, zamenik člana Odbora Milenka Jovanova i Arpad Fremond, zamenik člana Odbora Balinta Pastora.

 Sednici nisu prisustvovali Marija Jevđić, ni njen zamenik i Jovan Palalić, ni njegov zamenik.

 Na predlog predsednika, Odbor je jednoglasno (15 glasova za) usvojio sledeći

D n e v n i r e d:

- Usvajanje zapisnika Prve, Druge i Treće sednice Odbora;

 1. Davanje odgovora Ustavnom sudu povodom pokrenutog postupka za utvrđivanje neustavnosti i nesaglasnosti sa potvrđenim međunarodnim ugovorom odredbe člana 14. stav 8. Zakona o finansijskoj podršci porodici sa decom (,,Službeni glasnik RS”, br. 113/17 i 50/18).

 Pre prelaska na odlučivanje o tački dnevnog reda, Odbor je jednoglasno, bez primedaba, usvojio zapisnike a Prve, Druge i Treće sednice Odbora.

 **Prva tačka dnevnog reda**: Davanje odgovora Ustavnom sudu povodom pokrenutog postupka za utvrđivanje neustavnosti i nesaglasnosti sa potvrđenim međunarodnim ugovorom odredbe člana 14. stav 8. Zakona o finansijskoj podršci porodici sa decom (,,Službeni glasnik RS”, br. 113/17 i 50/18)

 U diskusiji povodom ove tačke dnevnog reda učestvovao je član Odbora Vuk Mirčetić.

 Na predlog predsednika, Odbor je jednoglasno (15 glasova za) utvrdio tekst odgovora Ustavnom sudu povodom pokrenutog postupka za utvrđivanje neustavnosti i nesaglasnosti sa potvrđenim međunarodnim ugovorom odredbe člana 14. stav 8. Zakona o finansijskoj podršci porodici sa decom (,,Službeni glasnik RS”, br. 113/17 i 50/18).

 Sednica je završena u 13,10 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Jelena Žarić Kovačević